Nafarroako Parlamentuko Mahaiak, 2023ko urtarrilaren 16an egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Ángel Ansa Echegaray jaunak aurkezturiko galdera, Suspertze eta Erresilientzia Mekanismoko funtsei dagokienez, Nafarroari esleitutako funtsetatik itzuli beharko direnen zenbatekoaren estimazioari buruzkoa.

**2.** Nafarroako Parlamentuko Aldizkari Ofizialean argitara dadin agintzea.

**3.** Nafarroako Gobernuari igortzea, Legebiltzarreko Erregelamenduko 194. artikuluak agindutakoari jarraikiz, idatzizko erantzuna bidal dezan.

Iruñean, 2023ko urtarrilaren 16an

Lehendakaria: Unai Hualde Iglesias

GALDERAREN TESTUA

Nafarroako Gorteetako kide den eta Navarra Suma (NA+) talde parlamentarioari atxikia dagoen Ángel Ansa Echegaray jaunak, Legebiltzarreko Erregelamenduko 188. artikuluan eta hurrengoetan ezarritakoaren babesean, galdera hau aurkezten dio Ekonomia eta Ogasuneko kontseilariari, idatziz erantzun dezan:

Nafarroako Next Generation funts europarren berritasunei buruzko azken agerraldian, joan den urtarrilaren 10ekoan, 477 milioi euro ingurutan zenbatetsi zenuen gaur egun arte Nafarroari esleitutako SEM funtsen zenbatekoa.

1.- Maileguak direla kontuan hartuta, egin al duzue zenbatespenik itzuli beharko den zenbatekoari buruz (azkenean Nafarroara iristen denari dagokionez)?

2.- Erantzuna baiezkoa bada, adierazi zenbatetsitako zenbatekoa, eta xehatu zenbateko hori aurrekontu-partidatan.

3.- Erantzuna ezezkoa bada, noiz izanen du prest Gobernuak zenbatespen hori?

Iruñean, 2023ko urtarrilaren 12an

Foru parlamentaria: Ángel Ansa Echegaray